cyanic-selkie/wikianc huggingface dataset:
Νίκος Κεχαγιάς
Καριέρα
Ξεκίνησε την καριέρα του σε ηλικία μόλις 13 ετών στον «Κεραυνό Ερέτριας» και συνέχισε στον Αχιλλέα Φαρσάλων όπου είχε συμμετοχές σε πρωταθλήματα Γ εθνικής και Δ εθνικής. Μετά τις εξαιρετικές εμφανίσεις του υπήρξε ενδιαφέρον από τον ΠΑΟΚ και αν και βρέθηκε πολύ κοντά στην ομάδα συνέχισε στον ΟΣΦΠ.
Σκόντα Ξάνθη
Το καλοκαίρι του 1988 έκανε το μεγαλύτερο βήμα στην καριέρα του, όπως αποδείχθηκε, καθώς μετακόμισε στην Α.Ο. Ξάνθη η οποία προσπαθούσε να ανέβει στην μεγάλη κατηγορία. Στο τέλος της πρώτης του σεζόν εκεί πανηγύρισε την άνοδο της ομάδας στην Α εθνική για πρώτη φορά στην ιστορία της. Παρέμεινε στην ομάδα για 15 χρόνια βοηθώντας την ομάδα να κρατηθεί στην κατηγορία. Το 2004 μετακόμισε στην Λάρισα αγωνιζόμενος για ένα χρόνο, κρέμασε τα ποδοσφαιρικά του παπούτσια.
Προπονητής
Ως προπονητής ξεκίνησε από την Α.Ο. Ξάνθη το 2005 στο πόστο του βοηθού προπονητή. Το χειμώνα του 2007 βρέθηκε να είναι προπονητής της ομάδας μέχρι το καλοκαίρι. Αλλά η συνεργασία θα συνεχιστεί από τον Οκτώβριο του ίδιου έτους και μέχρι το τέλος της σεζόν τερματίζοντας την ομάδα στην 8η θέση της τελικής κατάταξης. Έχει εργαστεί περιστασιακά και στον Παναιτωλικό και στο Θρασύβουλο και την χρονιά 2010-2011 στην Αναγέννηση Καρδίτσας. Το 2011 ορίστηκε ως τεχνικός διευθυντής της Σκόντα Ξάνθης. Στις 22 Ιουνίου η ομάδα της Ξάνθης ανακοίνωσε την πρόσληψή του στην ομάδα Νέων Κ20.
Πηγές
Κατηγορία:Έλληνες ποδοσφαιριστές Κατηγορία:Έλληνες προπονητές ποδοσφαίρου Κατηγορία:Αμυντικοί ποδοσφαιριστές Κατηγορία:Ποδοσφαιριστές Α.Ε. Λάρισας Κατηγορία:Ποδοσφαιριστές Ολυμπιακού Πειραιώς Κατηγορία:Προπονητές ποδοσφαίρου Α.Ο. Ξάνθης Κατηγορία:Προπονητές ποδοσφαίρου Παναιτωλικού Κατηγορία:Χρήση προτύπου Πληροφορίες ποδοσφαιριστή χωρίς ύψος
Επίθεση Παρχάμ
Η Επίθεση Παρχάμ (Parham Attack), που είναι επίσης γνωστή ως Επίθεση Ντένβερς (Danvers Attack), Άνοιγμα Πάτζερ (Patzer Opening), Περίπατος της βασίλισσας ή Εκδρομή της βασίλισσας (Queen's Excursion) και Επίθεση της δύστροπης βασίλισσας (Wayward Queen Attack), είναι ένα άνοιγμα στο σκάκι που χαρακτηρίζεται από τις κινήσεις (σε αλγεβρική σημειογραφία):
Τις περισσότερες φορές το άνοιγμα αυτό επιχειρείται από αρχάριους σκακιστές, όπως ο ηθοποιός Γούντι Χάρελσον όταν έπαιξε με τον Παγκόσμιο Πρωταθλητή Γκάρι Κασπάροφ σε έναν διαγωνισμό Σιμουλτανέ το 1999 στην Πράγα. Ο Χάρελσον, επικουρούμενος από διάφορους γκρανμαίτρ που ήταν στην Πράγα, πέτυχε τελικά μια ισοπαλία στην παρτίδα αυτή. Την επόμενη χρονιά σε έναν άλλο διαγωνισμό Σιμουλτανέ στη Νέα Υόρκη, ο Γκάρι Κασπάροφ αντιμετώπισε και πάλι το άνοιγμα παίζοντας με τον αστέρα του τένις Μπόρις Μπέκερ, αυτή τη φορά όμως κέρδισε την παρτίδα σε 17 κινήσεις.
Ο Μπερνάρ Παρχάμ, ο οποίος υπήρξε ο πρώτος σκακιστής σε επίπεδο μαιτρ που είναι γνωστό ότι υποστηρίξε αυτή τη βαριάντα, τάσσεται επίσης υπέρ της πρώιμης ανάπτυξης της βασίλισσας και σε άλλες θέσεις, όπως στην αγαπημένη του βαριάντα όταν παίζει με τα λευκά εναντίον της Σικελικής άμυνας, 1.ε4 γ5 2.Βθ5?!
Θεωρία
Το άνοιγμα αυτό παραβιάζει μια συμβατική αρχή των ανοιγμάτων με την ανάπτυξη της βασίλισσας τόσο νωρίς, μεταβάλλοντάς το σε επίθεση (αν και είναι σχετικά ασφαλής όταν θα οπισθοχωρήσει στο τετράγωνο ζ3). Παρ' όλα αυτά, το άνοιγμα προκαλεί στα μαύρα κάποια προβλήματα. Οι επιλογές των μαύρων για ανάπτυξη θα μπορούσαν πιθανότατα να γίνουν με ...Ιζ6, ...Αγ5 ή ...Ιγ6. Η επίθεση όμως της βασίλισσας των λευκών εμποδίζει τις κινήσεις αυτές αναγκάζοντας τα μαύρα να υπερασπιστούν πρώτα το πιόνι τους στην ε-στήλη (συνήθως με 2...Ιγ6, εκτός αν θέλουν να το θυσιάσουν), στη συνέχεια μετά από την 3.Αγ4 αναγκάζονται να παίξουν είτε 3...η6 (για να δείξουν ότι θα κάνουν φιανκέτο με τον αξιωματικό στην πλευρά του βασιλιά), ή 3...Βε7 (μπλοκάρωντας τον αξιωματικό), ή 3...Βζ6 (στερώντας από τον ίππο το καλύτερό του τετράγωνο για προώθηση).
Όπως και με την παρόμοια κίνηση 2.Βζ3?! στο Ναπολεόντειο άνοιγμα, τα λευκά ελπίζουν για το Ματ των αρχαρίων, π.χ. με 2.Βθ5 Ιγ6 3.Αγ4 Ιζ6?? 4.Β:ζ7#. Και στις δύο περιπτώσεις, τα μαύρα μπορούν εύκολα να αποφύγουν την παγίδα, αλλά η κίνηση 2.Βζ3 δεν θέτει εμπόδια στη φυσική ανάπτυξη των κομματιών των μαύρων όπως κάνει η 2.Βθ5. Παρεμπιπτόντως, η χειρότερη δυνατή απάντηση των μαύρων στην 2.Βθ5 είναι η 2...Ρε7?? λόγω της κίνησης 3.Β:ε5# (αυτή η βαριάντα μαζί με κάποιες άλλες είναι το συντομότερο δυνατό ματ για τα λευκά).
Βαριάντες
Επειδή οι περισσότερες παρτίδες της "Επίθεση Παρχάμ" έχουν παιχτεί σε αδύναμα σχολικά τουρνουά, έχει παρατηρηθεί συχνά η κίνηση 2...η6??, που χάνει ένα πύργο μετά από την 3.Β:ε5+. Οι δύο κινήσεις που παρατηρούνται από παίκτες υψηλότερου επιπέδου είναι η 2...Ιγ6 και η 2...Ιζ6!?
2...Ιγ6
Η πιο συνηθισμένη απάντηση είναι η κίνηση 2...Ιγ6, με την οποία τα μαύρα προστατεύουν το πιόνι τους από τη βασίλισσα και ετοιμάζονται να ανταποκριθούν στην 3.Αγ4 με 3...Βε7 (που ακολουθείται από ...Ιζ6) ή 3...η6.
2...Ιζ6!?
Η απάντηση 2...Ιζ6!? εισάγει ένα υποθετικό γκαμπί που ονομάζεται Παιδικό αντιγκαμπί.
Εξωτερικοί σύνδεσμοι
Κατηγορία:Σκακιστικά ανοίγματα
Περιφέρεια Κγκατλένγκ
Η Περιφέρεια Κγκατλένγκ (σετσουάνα: Kgatleng) είναι μια από τις 9 περιφέρειες της Μποτσουάνα. Έχει έκταση 7.960 τ.χλμ. και πληθυσμό 73.507 κατοίκων με πυκνότητα 9,3 κατοίκων ανά τ.χλμ. Πρωτεύουσα είναι το Μοτσούντι.
Γεωγραφία
Το Κγκατλένγκ βρίσκεται νοτιοανατολικά της Μποτσουάνα. Συνορεύει στα βόρεια μεε την Κεντρική περιφέρεια, στα νότια με τη νοτιοανατολική περιφέρεια, στα δυτικά με την Κουενένγκ και στα ανατολικά με τη Νότια Αφρική. Έχει έκταση 7.960 τ.χλμ.
Επαρχίες
Το Κγκατλένγκ συμπεριλαμβάνει μόνο την επαρχία Κγκατλένγκ.
Άλλες πόλεις
Εδώ αναφέρονται τα μεγαλύτερα χωριά και ο πληθυσμός τους σύμφωνα με την απογραφή του 2001:
Κέρμιτ
Ο Κέρμιτ είναι ένα Μάπετ που δημιουργήθηκε και ερμηνεύτηκε αρχικά από τον Τζιμ Χένσον. Έκανε την πρώτη του εμφάνιση το 1955 και πρωταγωνιστεί σε πολλές παραγωγές των Μάπετ, κυρίως ως παρουσιαστής και οικοδεσπότης της τηλεοπτικής σειράς κωμικών σκετς The Muppet Show. Έχει επίσης συμμετάσχει στην εκπομπή Sesame Street, καθώς και σε άλλες τηλεοπτικές σειρές, ταινίες μεγάλου μήκους και αφιερώματα κατά καιρούς. Ήταν η μασκότ της εταιρείας The Jim Henson Company και εμφανίστηκε σε διάφορα έργα του Χένσον μέχρι το 2004.
Ο Κέρμιτ ερμήνευσε τα επιτυχημένα σινγκλ "Bein' Green" το 1970 στο Sesame Street και "Rainbow Connection" το 1979 στο The Muppet Movie, την πρώτη μεγάλου μήκους ταινία με τα Μάπετ. Η αρχική ερμηνεία του "Rainbow Connection" από τον Κέρμιτ έφτασε στο Νο. 25 στο Billboard Hot 100 και προστέθηκε στο Εθνικό Μητρώο Ηχογραφήσεων της Βιβλιοθήκης του Κογκρέσου το 2021. Ο Χένσον ερμήνευε τον Κέρμιτ μέχρι τον θάνατό του το 1990 και στη συνέχεια τον ρόλο ερμήνευε ο Στιβ Γουίτμαιρ μέχρι την απόλυσή του το 2016. Ο Κέρμιτ ερμηνεύεται από τον Ματ Βόγκελ από το 2017. Τη φωνή του Κέρμιτ στο Muppet Babies και σε άλλα έργα κινουμένων σχεδίων δανείζει ο Φρανκ Γουέλκερ.
Ο Κέρμιτ παρέμεινε αναγνωρίσιμος χαρακτήρας στη λαϊκή κουλτούρα παγκοσμίως για περισσότερο από μισό αιώνα, πρωταγωνιστώντας σε πολλές τηλεοπτικές σειρές και ταινίες και λαμβάνοντας δεκάδες διακρίσεις και βραβεία από διάφορους φορείς. Το 2006, ο χαρακτήρας εμφανίστηκε ως ο συγγραφέας του Before You Leap: A Frog's Eye View of Life's Greatest Lessons, μιας «αυτοβιογραφίας» από την οπτική γωνία του ίδιου του χαρακτήρα.
Ιστορία και εξέλιξη
Ο Κέρμιτ εμφανίστηκε πρώτη φορά στις 9 Μαΐου 1955, στην πρεμιέρα της σειράς Sam and Friends του WRC-τηλεόραση. Αυτό το πρωτότυπο του Κέρμιτ δημιουργήθηκε από ένα πεταμένο ανοιξιάτικο τιρκουάζ παλτό που ανήκε στη μητέρα του Τζιμ Χένσον και από δύο μισά μπαλάκια του πινγκ πονγκ για μάτια.
Αρχικά, ο Κέρμιτ ήταν ένα ακαθόριστο πλάσμα σαν σαύρα. Στη συνέχεια έκανε πολλές τηλεοπτικές εμφανίσεις πριν καθιερωθεί η ταυτότητά του ως βάτραχος στο τηλεοπτικό αφιέρωμα Hey, Cinderella! το 1969. Το τριγωνικό μυτερό του κολάρο προστέθηκε εκείνη την εποχή για να μοιάζει περισσότερο με βάτραχο και να κρύψει τη ραφή ανάμεσα στο κεφάλι και το σώμα του. Σύμφωνα με τον Μάικλ Κ. Φριθ, η σχετικά απλή κατασκευή της μαριονέτας του Κέρμιτ επιτρέπει ένα ευρύ φάσμα εκφράσεων και χειρονομιών.
Ονομασία
Η προέλευση του ονόματος του Κέρμιτ είναι αμφιλεγόμενη. Συχνά υποστηρίζεται ότι ο Κέρμιτ πήρε το όνομά του από τον παιδικό φίλο του Χένσον, Κέρμιτ Σκοτ, από το Λέλαντ του Μισισίπι. Ωστόσο, η Κάρεν Φλκ, μέλος του διοικητικού συμβουλίου της οργάνωσης Jim Henson Legacy, αρνείται αυτόν τον ισχυρισμό.
Η Τζόν Ντιμένα, η μοναχοκόρη του Κέρμιτ Κάλμαν Κόεν που εργαζόταν ως ηχολήπτης στο WBAL-τηλεόραση την εποχή που προβαλλόταν το Sam and Friends, θυμάται ότι η μαριονέτα πήρε το όνομά της από τον πατέρα της. Το ίδιο αναφέρεται και στη νεκρολογία του Κέρμιτ Κόεν και υποστηρίζεται από τον Λένι Λιβάιν, πρώην συνάδελφο του Κόεν.
Μια άλλη εκδοχή είναι ότι ο Κέρμιτ πήρε το όνομά του από τον Κέρμιτ Λαβ, ο οποίος συνεργάστηκε με τον Χένσον στον σχεδιασμό και την κατασκευή Muppet, ιδιαίτερα στην εκπομπή Sesame Street, αλλά η σχέση του Λαβ με τον Χένσον ξεκίνησε πολύ μετά τη δημιουργία και την ονομασία του Κέρμιτ, και ο ίδιος πάντα αρνιόταν οποιαδήποτε σχέση μεταξύ του ονόματός του και αυτού του χαρακτήρα.
Καθώς το Sesame Street μεταγλωττίζεται για διαφορετικές αγορές όπου μιλούν άλλες γλώσσες εκτός από τα αγγλικά, το όνομα Κέρμιτ συχνά μετονομάζεται. Στην Πορτογαλία λέγεται Cocas (Κόκας) και στη Βραζιλία Caco (Κάκο). Στο μεγαλύτερο μέρος της ισπανόφωνης Αμερικής το όνομά του είναι René (Ρενέ), ενώ στην Ισπανία ονομάζεται Gustavo (Γουστάβο). Στην αραβική εκδοχή, είναι γνωστός ως Kamel (Κάμελ), το οποίο είναι κοινό αραβικό ανδρικό όνομα που σημαίνει "τέλειος". Στην Ουγγαρία τον λένε Breki (Μπρέκι) λόγω του ήχου που θυμίζει κόασμα βατράχου.
Χαρακτήρας και ερμηνευτές
Ο Τζιμ Χένσον δημιούργησε τον χαρακτήρα το 1955 για την τηλεοπτική σειρά Sam and Friends. Ο ίδιος ο Χένσον περιέγραφε τον Κέρμιτ ως «χαλαρό, πολύ συμπαθητικός... μερικές φορές ελαφρώς εξυπνάνια». Ο Φρανκ Οζ παρατήρησε ότι ο Κέρμιτ κατέχει μια φυσική ηγετική θέση ανάμεσα στα Μάπετ.
Ο Κέρμιτ αναφέρεται συχνά ως το άλτερ έγκο Χένσον. Πολλοί από τους συναδέλφους του Χένσον έχουν επιβεβαιώσει πόσο δεμένες και αχώριστες ήταν οι προσωπικότητες του Τζιμ και του Κέρμιτ. Ο ατζέντης του Χένσον, Μπέρνι Μπρίλσταϊν δήλωνε ευθέως ότι «ο Κέρμιτ ήταν ο Τζιμ». Ο συγγραφέας Μπράιαν Τζέι Τζόουνς περιέγραψε τη σχέση αναλόγως: «Όσο περισσότερο ο Τζιμ ερμήνευε τον Κέρμιτ, τόσο περισσότερο οι δυο τους έμοιαζαν να είναι συνυφασμένοι μεταξύ τους… γινόταν πιο δύσκολο να καταλάβουμε πού τελείωνε ο βάτραχος και πού άρχιζε ο Τζιμ». Ο Χένσον συνέχισε να ερμηνεύει τον χαρακτήρα μέχρι τον θάνατό του το 1990.
Μετά τον θάνατο του Χένσον, ο βετεράνος ερμηνευτής των Μάπετ Στιβ Γουίτμαϊρ έγινε ο νέος ερμηνευτής του Κέρμιτ. Ο Γουίτμαϊρ ισχυρίζεται ότι ο Χένσον είχε σκοπό να του δώσει τον ρόλο πριν πεθάνει, αλλά τελικά η Τζέιν Χένσον και ο γιος της, ο Μπράιαν, ήταν εκείνοι που τον επέλεξαν μετά τον θάνατο του πατέρα της.
Η προσωπικότητα του Κέρμιτ κατά τη διάρκεια της θητείας του Γουίτμαϊρ περιγράφηκε ευρέως ως πιο ανάλαφρη και πιο πρόσχαρη από εκείνη του Χένσον. Αρκετοί επικριτές της ερμηνείας του Γουίτμαϊρ προέρχονται από την οικογένεια Χένσον. Ο Μπράιαν Χένσον δήλωσε ότι ενώ η ερμηνεία του Γουίτμαϊρ ήταν "μερικές φορές εξαιρετική και πάντα καλή [...] ο Κέρμιτ, ως χαρακτήρας, ισοπεδώθηκε με την πάροδο του χρόνου και έχει γίνει πολύ καθωσπρέπει και όχι τόσο ζωτικής σημασίας όσο θα έπρεπε". Ο Γουίτμαϊρ παρέμεινε ο κύριος ερμηνευτής του Κέρμιτ μέχρι τον Οκτώβριο του 2016, όταν απολύθηκε από το The Muppets Studio και τη μητρική του εταιρεία The Walt Disney Company, η οποία κατέχει τα δικαιώματα του Κέρμιτ. Η Disney ανέφερε ως λόγο για την απόλυση, την "απαράδεκτη επαγγελματική συμπεριφορά", ενώ ο Γουίτμαϊρ ισχυρίζεται ότι η απόφαση ελήφθη λόγω δημιουργικών διαφωνιών σχετικά με τον χαρακτήρα του Κέρμιτ και παρατεταμένων συνδικαλιστικών διαπραγματεύσεων που καθυστέρησαν τη συμμετοχή του στις παραγωγές των Μάπετ.
Η Disney ανακοίνωσε ότι ο Ματ Βόγκελ θα γινόταν ο νέος ερμηνευτής του Κέρμιτ στις 10 Ιουλίου 2017. Η πρώτη επίσημη εμφάνιση του Βόγκελ ως Κέρμιτ έγινε στο βίντεο "Muppet Thought of the Week" που κυκλοφόρησε στο YouTube.
Ο Τζον Κένεντι ερμήνευσε τον Κέρμιτ στο Muppets Ahoy!, μια θεατρική παράσταση του 2006 (αν και ο Γουίτμαϊρ ερμήνευσε τον Κέρμιτ στις πρώτες παραστάσεις). Ο ηθοποιός φωνής Φρανκ Γουέλκερ χάρισε τη φωνή του στο μωρό Κέρμιτ για το Muppet Babies και στον ενήλικο Κέρμιτ στο Little Muppet Monsters. Ο Μπράιαν Κάμινγκς ερμήνευσε τον Κέρμιτ σε μια διαφημιστική καμπάνια του CBS το 1995. Ο Γουόλι Γουίνγκερτ έδωσε τη φωνή του στο μωρό Κέρμιτ σε ένα CD-ROM του Muppet Babies. Τέλος, ο Ματ Ντάνερ ερμηνεύει τη φωνή του μωρού Κέρμιτ στην εκδοχή του Muppet Babies για το 2018.
Φανταστική βιογραφία
Έχει γραφτεί μια βιογραφία για τον Κέρμιτ σαν να ήταν πραγματικός ερμηνευτής και όχι μαριονέτα. Σύμφωνα με αυτήν τη φανταστική βιογραφία, γεννήθηκε στο Λίλαντ του Μισισίπι, μαζί με περίπου 2.353 αδέρφια, αν και μια «συνέντευξη» του 2011 στο The Ellen DeGeneres Show δηλώνει ότι κατάγεται από τους βάλτους της Λουιζιάνας.
Όπως απεικονίζεται στην ταινία του 2002 Τα παιδικά χρόνια του Κέρμιτ (Kermit's Swamp Years), σε ηλικία 12 ετών, ήταν ο πρώτος από τα αδέρφια του που εγκατέλειψε τον βάλτο και ένας από τους πρώτους βατράχους που μίλησαν με ανθρώπους. Στην ταινία εμφανίζεται να συναντά για πρώτη φορά τον 12χρονο Τζιμ Χένσον (τον οποίο υποδύεται ο Κρίστιαν Κριμπλ).
Σύμφωνα με την ταινία Οι απίθανοι Μάππετ κοντά σας (The Muppet Movie), ο Κέρμιτ επέστρεψε στον βάλτο, όπου ένας περαστικός ατζέντης ανακάλυψε το ταλέντο του. Εμπνευσμένος, ο Κέρμιτ πήγε στο Χόλιγουντ και γνώρισε τα υπόλοιπα Μάπετ στην πορεία. Μαζί, τους δόθηκε ένα συμβόλαιο από τον Λιου Λορντ (Όρσον Γουέλς) των Wide World Studios και ξεκίνησαν την καριέρα τους.
Καριέρα
Ο Κέρμιτ έχει εμφανιστεί σε περίοπτη θέση τόσο στο The Muppet Show όσο και στο Sesame Street. Ωστόσο, είχε εξέχουσα καριέρα πριν από το ντεμπούτο του στο Sesame Street το 1969, καθώς πρωταγωνίστησε στο Sam and Friends. Πολλοί Μάπετς έκαναν γκεστ εμφανίσεις στο Today από το 1961 και στο The Ed Sullivan Show από το 1966.
Με τα Μάπετ
Στην τηλεοπτική σειρά The Muppet Show, ο Κέρμιτ ήταν ο κεντρικός χαρακτήρας, ως πολύπαθος διευθυντής σκηνής του σόου, προσπαθώντας να κρατήσει την τάξη μέσα στο χάος που δημιουργούσαν τα άλλα Μάπετ. Ο Χένσον υποστήριξε κάποτε ότι η δουλειά του Κέρμιτ στο Muppet Show έμοιαζε πολύ με τη δική του: «προσπαθούσε να βάλει ένα σωρό τρελούς για να ολοκληρώσουν τη δουλειά». Ήταν σε αυτό το σόου που αναπτύχθηκε το κυνηγητό του Κέρμιτ από την πρωταγωνίστρια του σόου, Μις Πίγκι.
Στο Muppets Tonight, ο Κέρμιτ ήταν επίσης κεντρικός χαρακτήρας, αλλά στον ρόλο του παραγωγού και όχι του παρουσιαστή του σόου. Εμφανιζόταν σε πολλά σκετς παρωδίας.
Φιλμογραφία
Ο Κέρμιτ έχει εμφανιστεί σχεδόν σε όλες τις παραγωγές των Μάπετ, καθώς και σε άλλες εκπομπές και ταινίες.
Ακολουθεί λίστα με τις πιο γνωστές εμφανίσεις του:
Επιρροή
μικρογραφία| Το αστέρι του Κέρμιτ στη [[Λεωφόρος της Δόξας στο Χόλυγουντ|Λεωφόρο της Δόξας στο Χόλυγουντ]] Ο Κέρμιτ αναγορεύτηκε επίτιμος διδάκτωρ Αμφιβίων Γραμμάτων στις 19 Μαΐου 1996, στο Southampton College της Νέας Υόρκης, όπου έδωσε και μια ομιλία. Ένα άγαλμα του Χένσον και του Κέρμιτ ανεγέρθηκε στην πανεπιστημιούπολη του Πανεπιστημίου του Μέριλαντ, από όπου αποφοίτησε ο Χένσον, το 2003.
Στις 14 Νοεμβρίου 2002, ο Κέρμιτ απέκτησε ένα αστέρι στη Λεωφόρο της Δόξας στο Χόλυγουντ. Το αστέρι βρίσκεται στο νούμερο 6801 της Hollywood Blvd. Ο Κέρμιτ έχει και δεύτερο αστέρι στη Λεωφόρο της Δόξας, το οποίο του απονεμήθηκε ως μέλος της ομάδας των Μάπετ στις 20 Μαρτίου 2012.
Το 2013, η αρχική μαριονέτα του Κέρμιτ από την εκπομπή Sam and Friends δωρήθηκε στο Ίδρυμα Σμιθσόνιαν της Ουάσιγκτον, για να εκτεθεί στην πτέρυγα της ποπ κουλτούρας. Το 2015, το Εμπορικό Επιμελητήριο του Λίλαντ στο Μισισίπι άνοιξε ένα μικρό μουσείο που περιείχε μαριονέτες και αναμνηστικά αφιερωμένα στον Κέρμιτ. Μαριονέτα Κέρμιτ μπορεί να δει κανείς και στο Εθνικό Μουσείο Αμερικανικής Ιστορίας.
Η κληρονομιά του Κέρμιτ είναι βαθιά ριζωμένη και στην επιστημονική κοινότητα. Μία από τις διάσημες ερευνητικές πλατφόρμες του Lockheed WP-3D Orion πήρε το όνομά της από τον Κέρμιτ. Η άλλη έχει το όνομα της Μις Πίγκι. Το 2015, η ανακάλυψη του γυάλινου βατράχου της Κόστα Ρίκας (Hyalinobatrachium dianae) έγινε βάιραλ στα μέσα κοινωνικής δικτύωσης λόγω της εμφανούς ομοιότητάς του με τον Κέρμιτ.
Ο Κέρμιτ έχει κάνει πολυάριθμες γκεστ εμφανίσεις σε δημοφιλείς τηλεοπτικές εκπομπές. Στις 2 Απριλίου 1979, ο Κέρμιτ παρουσίασε το The Tonight Show Starring Johnny Carson για να προωθήσει την ταινία Οι απίθανοι Μάππετ κοντά σας (The Muppet Movie). Από το 1983 έως το 1995, η γαλλική πολιτική σατιρική εκπομπή Le Bébête Show χρησιμοποίησε αντίγραφα διαφόρων Μάπετ για να παρωδήσει πολιτικές προσωπικότητες και ο Κέρμιτ μετονομάστηκε σε "Κερμιτεράν", ενσαρκώνοντας τον Γάλλο πρόεδρο Φρανσουά Μιτεράν. Στις 21 Μαΐου 2018, ο Κέρμιτ και η διαγωνιζόμενη Μάντι ποπ παρουσίασαν ζωντανά το "Rainbow Connection" στο American Idol.
Μια φωτογραφία του Κέρμιτ να κάθεται σε καρέκλα σκηνοθέτη κρατώντας στο χέρι την ντουντούκα από το The Muppet Show εμφανιζόταν ως σήμα για το μήνυμα "τεχνικό πρόβλημα" στο κανάλι KTTV Channel 11 της Metromedia στο Λος Άντζελες στα τέλη της δεκαετίας του 1970 και στις αρχές της δεκαετίας του 1980.
Ως πρωταπριλιάτικο αστείο, ο Κέρμιτ παρουσίασε την εκπομπή Larry King Live του CNN το 1994 και πήρε συνέντευξη από τον Χαλκ Χόγκαν.
Το 2020, ο Κέρμιτ εμφανίστηκε στο Monday Night Football μαζί με άλλα Μάπετ, ενώ η εκπομπή μετονομάστηκε για λίγο σε "Muppet Night Football".
Στις 10 Μαρτίου 2021, ο Κέρμιτ ήταν η πρώτη μεταμφιεσμένη διασημότητα που αποκαλύφθηκε στον πέμπτο κύκλο της εκπομπής The Masked Singer, έχοντας εμφανιστεί ως "Snail".
Στις 7 Μαΐου 2023, ο Κέρμιτ, μαζί με τη Μις Πίγκι, προσκλήθηκαν στη Συναυλία Στέψης του βασιλιά Καρόλου Γ΄ του Ηνωμένου Βασιλείου. Κάθισε δίπλα στον Πρίγκιπα Εδουάρδο, Δούκα του Εδιμβούργου.
Εξωτερικοί σύνδεσμοι
Κατηγορία:Κούκλες Κατηγορία:Τηλεοπτικοί χαρακτήρες Κατηγορία:Φανταστικοί χαρακτήρες Κατηγορία:Ανθρωπόμορφα ζώα
Βασίλ Τσακαλάρωφ
Ο Βασίλ Χρήστου Τσεκαλάρωφ ή Τσίλιος Τσακαλάρωφ (1874-1913) ήταν βουλγαρόφρων (κομιτατζής), επικεφαλής της δεξιάς αόρατης τότε πτέρυγας της Εσωτερικής Μακεδονικής Επαναστατικής Οργάνωσης (ΕΜΕΟ) στην περιοχή της Καστοριάς και Φλώρινας, ο κύριος αντίπαλος, ως γηγενής, του Ελληνικού Μακεδονικού Αγώνα στη Δυτική Μακεδονία.
Πρώιμα χρόνια
Ο Βασίλ Τσακαλάρωφ γεννήθηκε το 1874 στο χωριό Σμαρδέσι (σημ. Κρυσταλλοπηγή της Φλώρινας). Αρχικά ήταν μαθητής σε Ελληνικό δημοτικό σχολείο. Ύστερα από δική του επιμονή ο πατέρας του τον μεταφέρει σαν μαθητή σε Βουλγαρικό σχολείο. Τέλειωσε την τετάρτη τάξη και παράλληλα εργάστηκε μαζί με τον πατέρα του σε οικοδομές στην Ελλάδα.
Κατά το 1894 και για σύντομο χρονικό διάστημα βρίσκεται στη φυλακή της Καστοριάς από όπου κατάφερε να διαφύγει και εγκαταστάθηκε στη Βουλγαρία. Εκεί εργάστηκε ως τσαγκάρης, λιθοτόμος και οικοδόμος και κατά την παραμονή του στο Σούμεν τελείωσε το νυκτερινό γυμνάσιο.
Συμμετοχή στην ΕΜΕΟ
thumb|left|165px|Ο Βασίλ Τσακαλάρωφ και ο [[Μπόρις Σαράφωφ.]]
Στις 20 Μαρτίου 1902 ο Γκότσε Ντέλτσεφ και ο Μπόρις Σαράφωφ επισκέπτονται την περιοχή της Καστοριάς και χρίζουν ως τοπικούς ηγέτες της περιοχής τους Κούσμαν Στέφωφ, Λάζαρ Ποπτράικωφ, Λάζαρ Μοσκώφ, Πάντο Κλιάσεφ και Μιχαήλ Νικόλοφ, όσο ο Βασίλ Τσακαλάρωφ εξακολουθεί να ασχολείται με την αγορά όπλων από την Ελλάδα. Σε συγκέντρωση της οργάνωσης καταδικάζεται σε θάνατο ο Κωνσταντίνος (Κώττας) Χρήστου (ο οποίος τότε συμετείχε στην ΕΜΕΟ), με τις προσχηματικές κατηγορίες ότι επιδίδεται σε ληστείες, και ενώ ο Τσακαλάρωφ επιμένει στην άμεση εκτέλεση της ποινής, τελικά δόθηκε χάρη στον Κώττα Χρήστου από τον Γκότσε Ντέλτσεφ. Στην αναβολή της εκτέλεσης της ποινής του Κώτα συνέβαλε κι η ολιγωρία του Μήτρου Βλάχου να τον σκοτώσει, ενώ βρίσκονταν αμφότεροι στο Κονομπλάτι (Μακροχώρι). Παρά τις εισηγήσεις των Τσακαλάρωφ, Αθ. Πετρώφ (ο οποίος επέστρεψε στην ΕΜΕΟ), Γ. Ιβάνωφ (Μαρκώφ) και Σιλιάνωφ περί εξόντωσης του Κώττα, ο Ντέλτσεφ αποφάσισε να εκβιάσει την επιστροφή του στο Κομιτάτο, γιατί τον θεωρούσε ιδιαίτερα ικανό και χρήσιμο. Έτσι, ο Κώττας συνοδευόμενος από τους Μήτρο Βλάχο, Βασίλ Τσακαλάρωφ και άλλους κομιτατζήδες, υποχρεώθηκε δέσμιος να τους ακολουθήσει στη Ρούλια και να παρακολουθήσει ιδίοις όμμασι τη φρικτή δολοφονία του Στογιάννη Κεσίνη, πατέρα του φίλου του, Τραϊανού Κεσίνη. Με τον τρόπο αυτό ο Γ. Ντέλτσεφ απέσπασε τη μεταμέλεια του Κώττα και όταν ο τελευταίος του ζήτησε άδεια για να επισκεφτεί τους γονείς του στη Ρούλια, ο Γ. Ντέλτσεφ δέχτηκε. Μη έχοντάς του όμως εμπιστοσύνη, ανέθεσε στον Μήτρο Βλάχο και άλλους κομιτατζήδες να τον συνοδεύσουν στη γενέτειρά του. Εκεί ο Κώττας, μόλις βρέθηκε ανάμεσα σε συμπατριώτες του, δήλωσε στους άντρες του Γκότσε Ντέλτσεφ ότι απαρνείται την ΕΜΕΟ. Μετά από αυτά τα γεγονότα, οι εξοργισμένοι Βούλγαροι κομιτατζήδες δολοφόνησαν τον επιστήθιο φίλο του Κώττα, Τραϊανό Κεσίνη, στα τέλη Δεκεμβρίου του 1901. Μετά από αυτά ο Τσακαλάρωφ ρυθμίζει τις τελευταίες προμήθειες όπλων από την Ελλάδα, με τις οποίες ολοκληρώνει τον βασικό εξοπλισμό στις περιοχές της Καστοριάς και της Φλώρινας.
thumb|270px|Βασίλ Τσακαλάρωφ και Πάντο Κλιάσεφ μαζί με συντρόφους. Στο τέλος Αυγούστου 1902 φθάνει στη Βασιλειάδα (τότε Ζαγκορίτσανη) ο συνταγματάρχης Γιαγκώφ, ένας από τους κυριότερους συνεργάτες του Τσόντεφ στην Κεντρική Εσωτερική Οργάνωση της Σόφιας, με ένοπλο σώμα που είχε οργανωθεί στη Βουλγαρία. Ο Γκρούεφ είχε δώσει οδηγίες να αφοπλισθεί το τμήμα μόλις θα έφθανε, αλλά οι τοπικοί αρχηγοί, Βασίλ Τσακαλάρωφ, Παπάντσεφ και Αντρέιφ, που γνώριζαν τον Γιαγκώφ προσωπικά, ενήργησαν διαφορετικά και αποφάσισαν να συναντηθούν στην Οξυά Καστοριάς (τότε Μπλάτζα) για να συνεννοηθούν. Τουρκικός όμως στρατός φάνηκε απροσδόκητα και τους διασκόρπισε. Έτσι, η συνάντηση έγινε δύο ημέρες αργότερα στα υψώματα στο Σιδηροχώρι Καστοριάς (τότε Σίστεβο). "«Εγώ και ο Τσακαλάρωφ κατεβήκαμε στις 19 Αυγούστου στη Μπρέσνιτσα (Βατοχώρι), κάψαμε τό σπίτι τού Ιωάννου Ζάικου και σκοτώσαμε τον Ιωάννη Ζάικο, τον πατέρα του, Αντώνη, και τον αδελφό του, Λάζαρο, και κρεμάσαμε στην πλατεία του χωριού τον Μουχτάρη (πρόεδρο) Γεώργιο Καραούλα και τον Αγροφύλακα Αντώνιο Παναγιώτου...»"
Το Σπαθί του Βασιλιά Αρθούρου (ταινία, 1963)
Το Σπαθί του Βασιλιά Αρθούρου (αγγλικά: The Sword in the Stone) είναι αμερικανική κωμική-φαντασίας ταινία μιούζικαλ κινουμένων σχεδίων που κυκλοφόρησε το 1963, με παραγωγό τον Ουώλτ Ντίσνεϋ και διανομή στις αίθουσες από τα Walt Disney Studios Motion Pictures στις 25 Δεκεμβρίου 1963. Ήταν η τελευταία ταινία κινουμένων σχεδίων που κυκλοφόρησε από την Disney πριν από τον θάνατο του Ουώλτ Ντίσνεϋ. Τα τραγούδια της ταινίας συνέθεσαν και έγραψαν οι αδελφοί Σέρμαν, οι οποίοι αργότερα έγραψαν τη μουσική σε άλλες ταινίες της Disney όπως οι Μαίρη Πόππινς (1964), Το Βιβλίο της Ζούγκλας (1967) και Μάγισσες και Σκουπόξυλα (1971).
Βασίλ Τσακαλάρωφ
Συμμετοχή στην ΕΜΕΟ
Στη συνέχεια οι ενωμένες τσέτες (ένοπλες ομάδες) της περιοχής της Καστοριάς, με επικεφαλής τον Τσακαλάρωφ δίνουν μάχη με τον Κώτα Χρήστου, κοντά στο χωριό Όστιμα (Τρίγωνο Φλώρινας). Μέχρι τις αρχές Σεπτεμβρίου ο Βασίλ Τσακαλάρωφ και το καθοδηγητικό σώμα εμποδίζουν τον συνταγματάρχη Αναστάς Γιανκώφ να ξεσηκώσει πρόωρη εξέγερση στην περιοχή της Καστοριάς, σύμφωνα με την ιδέα της ΒΜΑRC-ΑΜΑΟ. Για τον χειμώνα ο Βασίλ Τσακαλάρωφ εγκαθιστά τα μέλη του σώματός του στα χωριά της περιοχής ενώ ο ίδιος οργανώνει την κατασκευή βομβών στην Κρυσταλλοπηγή. Στις 29 Δεκεμβρίου ο Τσακαλάρωφ βρίσκεται στο χωριό Λαμπάνιστα (Άγιος Δημήτριος Καστοριάς) και γράφει στο ημερολόγιό του:
Το Σπαθί του Βασιλιά Αρθούρου (ταινία, 1963)
Η ταινία είναι βασισμένη στο ομώνυμο μυθιστόρημα, το οποίο κυκλοφόρησε το 1938 ως ένας τόμος. Αργότερα, επανεκδόθηκε ως το πρώτο μέρος μιας τετραλογίας του Τ. Έιτς. Ουάιτ, το όνομα της οποίας ήταν Ο Ένας και Μελλοντικός Βασιλιάς.
Βασίλ Τσακαλάρωφ
Συμμετοχή στην ΕΜΕΟ
thumb|left|165px|Πορτραίτο του Βασίλ Τσακαλάρωφ.
Στις 13-14 Μαρτίου 1903 ο Βασίλ Τσακαλάρωφ όρκισε στη Βουλγαρική Εξαρχία τα χωριά Βερνίκι (σήμερα Βράμπνικ στην Αλβανία, παραχωρήθηκε από την Ελλάδα στην Αλβανία το 1923) και Βαμπέλι (Μοσχοχώρι) (εγκαταλελειμμένο σήμερα), που μέχρι τότε ήταν Πατριαρχικά. Στις αρχές Μαρτίου εξαναγκάζει διά της απειλής θανάτου τον Έλληνα ιερέα και τον δάσκαλο της Ζουμπάνιστας (Λεύκη Καστοριάς) να εγκαταλείψουν το χωριό και εγκαθιστά Βούλγαρο ιερέα. Στις 20 Μαρτίου στην Τσερέσνιτσα (Πολυκέρασο Καστοριάς) ο Τσακαλάρωφ συναντάται με την ομάδα του Μπόρις Σαράφωφ, ενώ και το χωριό περνάει επίσης στη Βουλγαρική Εξαρχία. Στις 28 Μαρτίου παγιδεύονται από τα τουρκικά στρατεύματα στην Κρυσταλλοπηγή, αλλά με τη βοήθεια από σώματα ορισμένων χωριών της περιοχής καταφέρνουν να ξεφύγουν. Στα μέσα Απριλίου φτάνουν στο χωριό Σμίλεβο, Μοναστηρίου, Βόρεια Μακεδονία για το επερχόμενο συνέδριο. Σε αυτό οι Βασίλ Τσακαλάρωφ και Πάντο Κλιάσεφ αντιπροσωπεύουν την περιοχή της Καστοριάς.
Το Σπαθί του Βασιλιά Αρθούρου (ταινία, 1963)
Πλοκή
Μετά το θάνατο του Βασιλιά της Αγγλίας, Ούθερ Πεντράγκον, δεν υπάρχει κανένας διάδοχος για το θρόνο, ενώ στο Λονδίνο εμφανίζεται ένα σπαθί καρφωμένο σε ένα αμόνι. Το σπαθί φέρει μια επιγραφή στην οποία λέει ότι όποιος καταφέρει να βγάλει το σπαθί από το αμόνι, αυτός θα είναι και ο νέος βασιλιάς. Κανένας δεν μπορεί να αφαιρέσει το σπαθί, το οποίο τελικά ξεχνιέται, αφήνοντας την Αγγλία να βυθιστεί σε μια περίοδο σκοταδισμού.
Βασίλ Τσακαλάρωφ
Συμμετοχή στην ΕΜΕΟ
Στις 24 Απριλίου στο Ζλάταρι της περιοχής Ρέσνας (σήμερα Ρέσεν) (στη σημερινή Βόρεια Μακεδονία), οι Βασίλ Τσακαλάρωφ, Πάντο Κλιάσεφ, Ίβαν Ποπόφ και Μήτρε Βλάχο δίνουν μάχη με οθωμανικό στρατό. Κατά την προετοιμασία για την εξέγερση μαζεύει ανάλογα με τα όπλα και τις σφαίρες από τα χωριά Κρυσταλλοπηγή, Κωστενέτσι (Ιεροπηγή Καστοριάς), Δενδροχώρι, Τούρια (Κορυφή Φλώρινας), Κονομπλάτη (Μακροχώρι Καστοριάς) και τους στέλνει στο χωριό Στάτιστα (Μελάς Καστοριάς). Στις 7 Μαΐου ο Βασίλ Τσακαλάρωφ βρίσκει το χωριό που γεννήθηκε, την Κρυσταλλοπηγή, καμμένο από τον Οθωμανικό στρατό. Στις 31 Μαΐου 1903 χίλιοι Τούρκοι στρατιώτες περικύκλωσαν το χωριό Δενδροχώρι, η ομάδα του Λάζαρ Ποπτράικοφ καταλαμβάνει την κορυφή Βίνιαρι του βουνού του Δενδροχωρίου (Τρικλάριο), σε ενίσχυση των μαχόμενων έφτασε η ομάδα του Ντίμτσο Αντόνοφ, η οποία καταλαμβάνει την κορυφή Λόζβατα και χτύπησε τους Τούρκους από πίσω. Η μάχη συνεχίζεται επί μακρόν, καθώς σε βοήθεια των μαχόμενων καταφθάνουν οι ομάδες των Βασίλ Τσακαλάρωφ, Πάντο Κλιάσεφ και Μήτρε Βλάχο.
Κατά τη διάρκεια της εξέγερσης του Ίλιντεν (προφήτη Ηλία)
thumb|Οι ενωμένες ένοπλες ομάδες Καστοριάς υπο τους Βοεβόδες Βασίλ Τσακαλάρωφ, Ιβάν Ποπόφ, Πάντο Κλιάσεφ, Νίκολα Αντρέεφ και Μανόλ Ρόζοφ μετά τη κατάληψη της [[Κλεισούρα Καστοριάς|Κλεισούρας.]]
Το Σπαθί του Βασιλιά Αρθούρου (ταινία, 1963)
Πλοκή
Χρόνια αργότερα, ένα ορφανό δωδεκάχρονο αγόρι με το όνομα Αρθούρος, κοινώς γνωστός ως Γουάρτ, χωρίς να το θέλει τρομάζει ένα ελάφι το οποίο κυνηγά ο θετός του αδελφός Κέι, αναγκάζοντας τον Κέι να πετάξει το βέλος του προς το δάσος. Στην προσπάθειά του να βρει το βέλος, ο Αρθούρος καταλήγει στην καλύβα του Μέρλιν του μάγου, ο οποίος ανακηρύσσει τον εαυτό του ως τον παιδαγωγό του Άρθούρου. Επιστρέφει μαζί με το αγόρι στο σπίτι του, ένα κάστρο το οποίο διοικεί ο Σερ Έκτορ, ο θετός πατέρας του Αρθούρου. Ο φίλος του Έκτορ, ο Σερ Πέλινορ, καταφτάνει με τα νέα ότι το ετήσιο τουρνούα της χώρας θα διεξαχθεί στο Λονδίνο την Πρωτοχρονιά και ο νικητής θα στεφθεί ως ο νέος βασιλιάς της Αγγλίας. Ο Έκτορ αποφασίζει να ξεκινήσει να προπονεί τον Κέι για το τουρνουά και διορίζει τον Αρθούρο ως τον ακόλουθό του.
Βασίλ Τσακαλάρωφ
Κατά τη διάρκεια της εξέγερσης του Ίλιντεν (προφήτη Ηλία)
Στις 20 Ιουλίου η εξέγερση του Ίλιντεν λαμβάνει χώρα στην περιοχή της Καστοριάς από περίπου 2.000 εξεγερμένους. Ακόμα από τις 23 Ιουλίου καταλήφθηκε η Κλεισούρα, όταν από το χωριό διώχθηκαν ο Οθωμανικός στρατός και η αντάρτικη ομάδα του καπετάν Βαγγέλη Στρεμπενιώτη. Στην Κλεισούρα ο Τσακαλάρωφ ζήτησε από τους κατοίκους του χωριού όπλα και χρήματα. Η σύζυγος του προύχοντα Ιωάννη Αργυρόπουλου, Ιφιγένεια παρουσιάστηκε αντί αυτού (ο ίδιος έλλειπε στα Λουτρά Βόλβης), αρνούμενη να παραδώσει οτιδήποτε. Τη νύκτα κρατήθηκαν αρκετές γυναίκες των κατοίκων ως όμηροι προκειμένου να τους αναγκάσουν να προσφέρουν χρήματα. Τελικά οι κομιτατζήδες συνέλεξαν 1.300 λίρες και αποχώρησαν οριστικά από το χωριό μετά από 20 μέρες. Στις 28 Ιουλίου οι ομάδες των Λάζαρ Ποπτράικοφ και Βασίλ Τσακαλάρωφ ανταλλάσσουν πυρά με Οθωμανικά στρατεύματα ενώ στις 29 στα βουνά κοντά στο Δενδροχώρι (Τρικλάριο) αποκρούουν τον Οθωμανικό στρατό για 6 ώρες, ο οποίος αποσύρθηκε στην Καστοριά. Στις 12 Αυγούστου μετά από μεγάλη μάχη, με επικεφαλής τον Τσακαλάρωφ καταλαμβάνεται η Νέβεσκα (Νυμφαίο Φλώρινας), αλλά το εγκαταλείπουν αμέσως μετά την κατάληψη. Τις μέρες εκείνες στόχος του σώματος του Τσακαλάρωφ γίνεται και ο Άγιος Αθανάσιος Πέλλας και οι κάτοικοί του υποφέρουν από τις βιαιότητες. Δεκάδες Έλληνες θανατώνονται μεταξύ των οποίων και γυναικόπαιδα. Μετά από πολλές μάχες στις 27 Αυγούστου αποφασίζεται να αποσυρθούν οι ένοπλες ομάδες από την περιοχή της Καστοριάς για να προφυλάξουν τον άμαχο πληθυσμό από τους 15 χιλιάδες στρατιώτες στην περιοχή. Στην κορύφωση της εξέγερσης ο Τσακαλάρωφ είναι ο εμπνευστής της σύνταξης του μνημονίου εκ μέρους των Καστοριανών ηγετών για τις τουρκικές φρικαλεότητες στην περιοχή της Καστοριάς. Αφού το μνημόνιο ετοιμάστηκε, στις 30 Αυγούστου δόθηκε στους ξένους διπλωμάτες στο Μοναστήρι. thumb|180px|Ο Βασίλ Τσακαλάρωφ σε άλογο, η φωτογραφία είναι από την Κλεισούρα το 1903. Ο Βασίλ Τσακαλάρωφ τίθεται επικεφαλής ομάδας 450 ατόμων από τα χωριά Κρυσταλλοπηγή, Δενδροχώρι, Ιεροπηγή και την κεντρική τσέτα του Απόσκεπου. Διεξάγουν μάχη στις 29 Αυγούστου στο χωριό Απόσκεπος και κοντά στην πόλη της Καστοριάς. Στο χωριό Νεστράμι (Νεστόριο) την 1η Σεπτεμβρίου τιμωρούν ένοχους προδότες (Έλληνες αντιρρησίες) και καταστρέφουν μικρά τμήματα Οθωμανικού στρατεύματος. Στη συνέχεια διαμέσου των Καστανοχωρίων πηγαίνουν στην Αλβανική περιοχή της Κολωνίας. Εκεί κάνουν εκκαθάριση Αλβανών και Τούρκων ληστών και κερδίζουν την συμπάθειά του τοπικού Ελληνικού και Αλβανικού πληθυσμού. Τελικά, επιστρέφουν στην ερειπωμένη Καστοριά, όπου διαλύονται. Ο Βασίλ Τσακαλάρωφ, μαζί με την αδελφή του Ζωή, ο Πάντο Κλιάσεφ και ο Λάζαρ Κιλεσίντσεφ διέρχονται κρυφά τα σύνορα με την Ελλάδα, και από εκεί με ατμόπλοιο επιστρέφουν στη Βουλγαρία.
Η δράση της ομάδας Τσακαλάρωφ προκάλεσε την αντίδραση των Ελληνικών πληθυσμών της περιοχής που κλιμάκωσαν τις πράξεις αντεκδίκησης τα επόμενα χρόνια. Στο ακόλουθο δημοτικό τραγούδι από το Ροδοχώρι Κοζάνης τραγουδιέται ο ρόλος του Τσακαλάρωφ:
Το Σπαθί του Βασιλιά Αρθούρου (ταινία, 1963)
Πλοκή
Αποφασίζοντας να επανορθώσει, ο Μέρλιν αποφασίζει να διδάσκει τον Αρθούρο σε πλήρες ωράριο. Ωστόσο, οι γνώσεις του Μέρλιν για το μέλλον προκαλούν σύγχυση στον Αρθούρο, και έτσι διορίζει τον Αρχιμήδη ως τον δάσκαλό του. Όταν ο Αρθούρος φαντάζεται το πώς θα ήταν αν μπορούσε να πετάξει, ο Μέρλιν τον μεταμορφώνει σε σπουργίτι με τον Αρχιμήδη να του μαθαίνει πώς να πετάει. Ωστόσο, κατά τη διάρκεια του μαθήματος, ο Αρθούρος δέχεται επίθεση από ένα γεράκι και πέφτει μέσα στην καμινάδα της Μαντάμ Μιμ, μιας κακιάς μάγισσας και αντίπαλο του Μέρλιν. Η Μιμ εξασκεί μαγεία χρησιμοποιώντας κόλπα, σε αντίθεση με τον Μέρλιν ο οποίος τη χρησιμοποιεί για εκπαιδευτικούς λόγους. Ο Μέρλιν επεμβαίνει πριν η Μιμ καταστρέψει τον Αρθούρο και εκείνη τον προκαλεί σε μονομαχία μάγων. Παρά το ότι η Μιμ κλέβει κατά τη διάρκεια της μονομαχίας παραβιάζοντας τους κανόνες, ο Μέρλιν δείχνει πιο έξυπνος και μεταμορφώνει τον εαυτό του σε ένα μικροοργανισμό («Malignalitaloptereosis»), ο οποίος μολύνει την Μιμ με μια ασθένεια που μοιάζει με ανεμοβλογιά, νικώντας την τελειωτικά και αποδεικνύοντας ότι η γνώση είναι πιο σημαντική από τη δύναμη.
Βασίλ Τσακαλάρωφ
Ειρηνική ζωή
thumb|left|170px|Πλάκα μνήμης στο σπίτι του Τσακαλάρωφ. thumb|right|250px|Προσκύνημα στον τάφο των Βουλγάρων [[Μακεδονικός Αγώνας#Κομιτατζήδες|κομιτατζήδων στον Απόσκεπο το 1908.]] Στις αρχές του 1904, ο Βασίλ Τσακαλάρωφ πήγε για θεραπεία στη Γενεύη της Ελβετίας. Στις 14 Μαρτίου οι Τσακαλάρωφ, Μπορίς Σαραφόφ και άλλοι δημιουργούν μια προσωρινή επιτροπή, με στόχο να αντικαταστήσει την εκτός των συνόρων εκπροσώπηση της ΕΜΕΟ, αλλά το 1905 οι διαφορές εξαφανίζονται, και η επιτροπή διαλύεται από μόνη της.
Το Σπαθί του Βασιλιά Αρθούρου (ταινία, 1963)
Πλοκή
Ο Αρθούρος στέφεται βασιλιάς και κάθεται στο δωμάτιο του θρόνου μαζί με τον Αρχιμήδη, νιώθωντας ανέτοιμος να αναλάβει τέτοια μεγάλη ευθύνη. Συγκλονισμένος από το πλήθος που έχει μαζευτεί και ζητωκραυγάζει για εκείνον, ο Αρθούρος καλεί τον Μέρλιν σε βοήθεια. Ο Μέρλιν επιστρέφει από τις Βερμούδες (και τον 20ο αιώνα) και είναι συνεπαρμένος όταν βρίσκει τον Αρθούρο να είναι ο βασιλιάς για τον οποίο μιλάνε στο μέλλον. Ο Μέρλιν λέει στον Αρθούρο ότι θα είναι ο αρχηγός των Ιπποτών της Στρογγυλής Τράπεζας και θα γίνει διάσημος, πρωταγωνιστώντας σε βιβλία, ακόμη και σε ταινίες, κάτι το οποίο (ως συνήθως) συγχύζει τον Αρθούρο.
Βασίλ Τσακαλάρωφ
Ειρηνική ζωή
Στη Σόφια ο Τσακαλάρωφ χτίζει ένα σπίτι με τη βοήθεια του αρχιτέκτονα Γκεόργκι Κισελίντσεφ, στην οδό Σίπκα, απέναντι από την Στρατιωτική Ακαδημία της Σόφιας. Ζει φτωχικά αλλά παντρεύεται με την Όλγα, με την οποία αποκτά μια κόρη, την Αικατερίνη. Συμμετέχει ως εκπρόσωπος στο συνέδριο της ΕΜΕΟ στο Κιουστεντίλ το 1908. Μετά την ανακοίνωση της Επανάστασης των Νεότουρκων, επισκέπτεται για προσκυνήμα τον τάφο των χαμένων κομιτατζήδων της ΕΜΕΟ στον Απόσκεπο.
Το Σπαθί του Βασιλιά Αρθούρου (ταινία, 1963)
Παραγωγή
Το 1939, ο Ουώλτ Ντίσνεϋ εξασφάλισε τα δικαιώματα του βιβλίου του Τ. Έιτς. Ουάιτ, Το Σπαθί του Βασιλιά Αρθούρου, για την ταινία και τα πρώτα εικονογραφημένα σενάρια έγιναν το 1949. Όταν η δουλειά για την ταινία Τα 101 σκυλιά της Δαλματίας ολοκληρώθηκε το 1960, δύο πρότζεκτ βρίσκονταν υπό ανάπτυξη, το Chanticleer (Αλέκτωρ) και Το Σπαθί του Βασιλιά Αρθούρου. Στο πρώτο πρότζεκτ δούλευαν οι Κεν Άντερσον και Μαρκ Ντέιβις, οι οποίοι βοήθησαν στην παραγωγή μιας μεγάλου μήκους ταινίας σε ένα σκηνικό πιο σύγχρονο. Και οι δύο είχαν επισκεφτεί τα αρχεία της Disney και αποφάσισαν να υιοθετήσουν το σατυρικό στοιχείο στην παραγωγή τους, κοιτάζοντας παλαιότερες αντιλήψεις της δεκαεταίας του '40. Ο Άντερσον, ο Ντέιβις, ο Μιλτ Καχλ και ο σκηνοθέτης Βόλφγκανγκ Ράιτερμαν ξόδεψαν μήνες προετοιμάζοντας περίτεχνα εικονογραφημένα σενάρια για το Chanticleer και έπειτα από μια σιωπηλή αντίδραση κατά την παρουσίαση της ιστορίας, μια φωνή από το πίσω μέρος του δωματίου ακούστηκε να λέει: «Δεν μπορεί να φτιαχτεί προσωπικότητα από μια κότα!» Η φωνή ανήκε στον Μπιλ Πιτ. Όταν έφτασε ο καιρός για να εγκριθεί το ένα από τα δύο πρότζεκτ, ο Ουώλτ ανταποκρίθηκε στον Άντερσον λέγοντας: «Μόνο μια λέξη—χάλια!»  Εν τω μεταξύ, η δουλειά για το Σπαθί του Βασιλιά Αρθούρου προχωρούσε αργά από τον βετεράνο καλλιτέχνη ιστορίας, Μπιλ Πιτ. Αφού ο Ντίσνεϋ είχε δει την παραγωγή του Μπρόντγουεϊ Camelot (1960), ενέκρινε το πρότζεκτ για να προχωρήσει στην παραγωγή. Ο Όλι Τζόνστον δήλωσε: «[Ο Καχλ] έγινε έξω φρενών με τον Μπιλ που δεν προώθησε το Chanticleer έπειτα από όλη τη δουλειά που είχε κάνει στο πρότζεκτ. Είπε 'Μπορώ, ξέρεις, να ζωγραφίσω έναν καλό κόκορα' και ο Μπιλ απάντησε 'Το ίδιο κι εγώ'». Ο Πιτ θυμάται «πόσο ταπεινωτικό ήταν να αποδεχθεί την ήττα και ότι Το Σπαθί του Βασιλιά Αρθούρου είχε πάρει το πράσινο φως...Του επιτράπηκε να το κάνει με τον δικό του τρόπο και απογοήτευσε. Δεν κατάλαβαν ποτέ ότι δεν προσπαθούσα να τους ανταγωνιστώ, αλλά ότι απλά προσπαθούσα να κάνω αυτό που ήθελα ώστε να δουλέψει. Ήμουν στη μέση όλης αυτής της διαμάχης και έπρεπε επίσης να ευχαριστήσω τον Ουώλτ.»
Γράφοντας στην αυτοβιογραφία του, ο Πιτ αποφάσισε να γράψει ένα σενάριο πριν την παραγωγή των εικονογραφημένων σεναρίων, αλλά βρήκε την αφήγηση «περίπλοκη, με τον θρύλο του Αρθούρου μπλεγμένο σε ένα μείγμα άλλων θρύλων και μύθων» και βρίσκοντας μια απευθείας ιστορία απαιτείτο «κοσκίνισμα και διαλογή». Όταν ο Ουώλτ παρέλαβε το πρώτο πρόχειρο για το σενάριο, είπε στον Πιτ ότι θα έπρεπε να έχει περισσότερο περιεχόμενο. Στο δεύτερο πρόχειρο, ο Πιτ έκανε το σενάριο πιο μακρύ, μεγαλώνοντας τα πιο δραματικά στοιχεία της ιστορίας, τα οποία ο Ουώλτ ενέκρινε μέσω ενός τηλεφωνήματος από το Παλμ Σπρίνγκς της Φλόριντα.
Βασίλ Τσακαλάρωφ
Πρώτος Βαλκανικός Πόλεμος
Με το ξέσπασμα του Α΄ Βαλκανικού Πολέμου το 1912, ο Βασίλ Τσακαλάρωφ ορίζεται διοικητής του σώματος των παρτιζάνων Νο.4, μέρος του ενωμένου σώματος Καστοριάς, μαζί με το σώμα Νο.5 του Ιβάν Ποπόφ και το σώμα Νο.6 του Χρήστο Σιλίανοφ που αποτελούν μέρος της Μακεδονο - Αδριανοπολίτικης Πολιτοφυλακής. Μετά την έναρξη των εχθροπραξιών, το σώμα κατευθύνεται διαμέσου της Φλώρινας στην Καστοριά.
Το Σπαθί του Βασιλιά Αρθούρου (ταινία, 1963)
Υποδοχή
Το Σπαθί του Βασιλιά Αρθούρου ήταν εμπορική επιτυχία στο box office και απετέλεσε την έκτη ταινία με τα περισσότερα έσοδα για το 1963. Στη Βόρεια Αμερική τα έσοδα έφτασαν τα $22,182,353,  κερδίζοντας περίπου $4.75 εκατομμύρια από θεατρικές ενοικιάσεις. Ωστόσο, έλαβε μικτές κριτικές, οι οποίες έλεγαν ότι η ταινία είχε πάρα πολύ χιούμορ και «λεπτή αφήγηση». Η σελίδα συλλογής κριτικών Rotten Tomatoes δίνει στην ταινία ποσοστό 72% θετικών κριτικών με μέσο όρο σκορ 6.1/10, βασισμένο σε 25 κριτικές. Στο τμήμα ομοφωνίας της σελίδας διαβάζουμε: «Μια αξιοπρεπής παρουσίαση του θρύλου του Βασιλιά Αρθούρου, Το Σπαθί του Βασιλιά Αρθούρου υποφέρει από σχετικά αδιάφορη εικονογράφηση, αλλά οι χαρακτήρες της εξακολουθούν να είναι αξέχαστοι και ελκυστικοί.»  Η Νελ Μίνοου από το Common Sense Media βαθμολόγησε την ταινία με 4/5 γράφοντας: «Ευχάριστο κλασικό που φέρνει τον θρύλο του Αρθούρου στη ζωή».
Βασίλ Τσακαλάρωφ
Πρώτος Βαλκανικός Πόλεμος
Ο Βασίλ Τσακαλάρωφ όπως και πολλοί άλλοι ηγέτες της Μακεδονίας, πιστεύει ότι η Μακεδονο-Αδριανουπολίτικη Πολιτοφυλακή έπρεπε να σταλεί στο μέτωπο της Μακεδονίας και όχι στην Θράκη, έτσι ώστε να μην επιτρέψει στους συμμάχους Έλληνες και τους Σέρβους να απελευθερωσουν εδάφη τα οποία κατοικούνται από Βουλγάρους. Σε επιστολή προς τον αναπληρωτή διοικητή της ΜΟΟ-ΜΑΠ Αλεξάντερ Προτογέροφ στις 10 Δεκεμβρίου 1912 ο Τσακαλάρωφ γράφει:
Το Σπαθί του Βασιλιά Αρθούρου (ταινία, 1963)
Υποδοχή
Στο βιβλίο του The Best of Disney, ο Νιλ Σινγιάρντ δηλώνει ότι παρόλο που δεν είναι πολύ γνωστή, η ταινία έχει εξαιρετική εικονογράφηση, μια σύνθετη δομή και είναι στην πραγματικότητα πιο φιλοσοφική από άλλες ταινίες της Disney. Ο Σίνγιαρντ προτείνει ότι ο Ουώλτ Ντίσνεϋ μπορεί να έχει δει κάτι από τον εαυτό του στον Μέρλιν και ότι η Μιμ, η οποία «μισεί την υγιεινή ηλιοφάνεια», μπορεί να αντιπροσώπευε τους κριτικούς.
Βασίλ Τσακαλάρωφ
Δεύτερος Βαλκανικός Πόλεμος και θάνατος
thumb|150px|left|Ταχυδρομική καρτούλα με πορτραίτο του Βασίλ Τσακαλάρωφ. Κατά τη διάρκεια του Β΄ Βαλκανικού Πολέμου ο Βασίλ Τσακαλάρωφ και ο Ιβάν Ποπόφ εκ νέου οργανώνουν ένα μεγάλο σώμα για να διεισδύσουν εκ των όπισθεν στον Ελληνικό στρατό. Στα μέσα του Ιουνίου του 1913 αναχωρούν από την Δοϊράνη για την Καστοριά με βοεβόδες και μέλη του σώματος. Ανάμεσά τους συμπεριλαμβάνονταν οι Χρήστο Τσέτκοφ, Ηλία Ντιμούσεφ, Ν. Ιβανόφ, Γκριγκόρ Τζιντζιφίλοφ, Ντόντσο Λαζάροφ, Παναγιότ Καραμφίλοβιτς, Πάντο Σίντοφ και άλλοι. Ξεκινάνε προς τα νοτιοανατολικά της εμπροσθοφυλακής των 41ου και 42ου ταγμάτων πεζικού του Βουλγαρικού στρατού. Στη Φούρκα Γευγελής (Βόρεια Μακεδονία), στις 17 Ιουνίου, 160 μέλη του σώματος και στρατιώτες νίκησαν Σερβοελληνικά τμήματα, ενώ στα χωριά Στογιάκοβο Γευγελής και Βογδάντσα (Μπογκντάντσι) (Βόρεια Μακεδονία) 80 εύζωνες και 1 ανθυπολοχαγός καταλαμβανουν την Γευγελή. Στην Τούσιανη (Αετοχώρι) Αλμωπίας χτυπούν εκ νέου Ελληνικά τμήματα.
Στις 19 Ιουνίου η Γευγελή απελευθερωνεται από τους Ελληνες και το μεγαλύτερο τμήμα του σώματος αποσύρεται. Οι Βασίλ Τσακαλάρωφ, Ιβάν Ποπόφ, Κοζιντσέφ, Χρήστο Τσβετκόφ, Πάντο Σίντοφ συνεχίζουν προς την περιοχή της Καστοριάς. Στις 2-3 Ιουλίου πέφτουν σε ενέδρα στο φαράγγι Ντάρμανι (περιοχή Έδεσσας) από την οποία ενέδρα ο Βασίλ Τσακαλάρωφ ξεγλιστρά με το σώμα του με πονηριά. Υποδύεται Έλληνα αξιωματικό που συνοδεύει την ομάδα του Τσακαλάρωφ και περνάει την θέση. Στις 4 Ιουλίου στο χωριό Τσέγανη (Άγιος Αθανάσιος Πέλλας) το σώμα του έγινε αντιληπτό από τους κατοίκους του χωριού. Αυτοί ειδοποίησαν το Γεώργιο Μακρή (παλαιός Μακεδονομάχος) που ήταν σταθμάρχης της Άρνισσας. Έτσι το σώμα του Τσακαλάρωφ περικυκλώθηκε από δύναμη χωροφυλάκων της Άρνισσας, 25 ντόπιους πολιτοφύλακες από τον Άγιο Αθανάσιο Πέλλας και από το λόχο Ευζώνων Φλώρινας. Μετά από ολονύκτια συμπλοκή ο Τσακαλάρωφ τραυματίστηκε ελαφρά και διέφυγε.
Το σώμα χωρίζεται στα δύο και οι Ιβάν Ποπόφ και Πάντο Σίντοφ αναχωρούν για την Μπάνιτσα (Βεύη), αλλά υπέστησαν μια ήττα στις 5 Ιουλίου. Την ίδια ημέρα και το σώμα του Τσακαλάρωφ είναι διεσπαρμένο, ενώ ο ίδιος τραυματίστηκε εκ νέου αλλά κατάφεραν να φθάσουν στο βουνό Βέρνο στις 8 Ιουλίου. Ο τραυματισμός του αυτός, από τον Αντίγονο Χολέρη θα απέβαινε θανάσιμος. Τον μετέφερε το σώμα του έως το Νυμφαίο όπου δέχτηκε επίθεση από Έλληνες, αλλά ήδη ο Τσακαλάρωφ ξεψυχούσε στις 9 του Ιουλίου 1913 κοντά στο χωριό Δροσοπηγή Φλώρινας, όπου του επιτέθηκε ένας κάτοικος του χωριού, ονόματι Γιατρός. Ο Έλληνας Συνταγματάρχης Μιχαλακόπουλος περιγράφει την κατάσταση που ακολούθησε ως εξής:
thumb|left|150px|το κομμενο κεφαλι του Τσακαλάρωφ.
Το κομμένο κεφάλι του Βασίλ Τσακαλάρωφ μεταφέρθηκε από τους στρατιώτες στη Φλώρινα και καρφωμένο σε πάσσαλο περιφέρεται στους δρόμους με κραυγές:
Στη συνέχεια ένας Έλληνας καπετάνιος χτύπησε με το κεφάλι τον Ηλία Ντιμούσεφ και τον ανάγκασε να το κρατάει στην κορυφή της πομπής. Ένας Σέρβος αξιωματικός δεν επιτρέπει ο εμπαιγμός να συνεχιστεί και διαμαρτύρεται στους Έλληνες. Αυτοί παραδίνουν το κεφάλι στον επίτροπο της Βουλγαρικής εκκλησίας του «Αγίου Παντελεήμονα», ο οποίος το ενταφιάζει στο νεκροταφείο. Είκοσι έξι από μέλη του σώματος του Τσακαλάρωφ δικάστηκαν στην Θεσσαλονίκη από στρατιωτικό δικαστήριο τιμωρούμενοι με διάφορες ποινές.
Εξωτερικοί σύνδεσμοι
Κατηγορία:Βούλγαροι επαναστάτες του 19ου αιώνα Κατηγορία:Βούλγαροι Μακεδόνες τσακαλαρωφ Κατηγορία:Βούλγαροι στρατιωτικοί των Βαλκανικών Πολέμων
Το Σπαθί του Βασιλιά Αρθούρου (ταινία, 1963)
Διακρίσεις
Το Αμερικανικό Ινστιτούτο Κινηματογράφου συμπεριέλαβε την ταινία στη λίστα με τις υποψηφιότητες για τις καλύτερες 10 ταινίες κινουμένων σχεδίων.
Soundtrack
250px|thumb|right|Εξώφυλλο soundtrack Τη μουσική και τους στίχους σε όλα τα τραγούδια έγραψαν οι Ρόμπερτ Β. Σέρμαν και Ρίτσαρντ Μ. Σέρμαν.
Home video
Το Σπαθί του Βασιλιά Αρθούρου κυκλοφόρησε σε VHS στις αρχές του 1986 ως μέρος της συλλογής «Τα Κλασικά της Disney», με μια δεύτερη VHS κυκλοφορία στις 12 Ιουλίου 1991. Επανακυκλοφόρησε σε VHS στις 28 Οκτωβρίου 1994. Για πρώτη φορά σε DVD κυκλοφόρησε στις 20 Μαρτίου 2001, ως μέρος της συλλογής «Τα Χρυσά Κλασικά της Disney». Το DVD περιείχε μπόνους χαρακτηριστικά, όπως δύο κλασικές ταινίες μικρού μήκους, το A Knight for a Day και το Brave Little Tailor, γεγονότα της ταινίας αλλά και το επεισόδιο «All About Magic» της τηλεοπτικής σειράς Disneyland. Το DVD της ταινίας επανακυκλοφόρησε στις 17 Ιουνίου 2008 σε μια ειδική έκδοση για τα 45 χρόνια από την κυκλοφορία της ταινίας. Το μόνο νέο χαρακτηριστικό σε αυτή την έκδοση ήταν το διαδραστικό παιχνίδι «Merlin's Magical Academy». Για τα 50 χρόνια, η ταινία κυκλοφόρησε σε Blu-ray στις 6 Αυγούστου 2013.
Άλλα media
Πολλοί χαρακτήρες από την ταινία έκαναν συχνές εμφανίσεις στην τηλεοπτική σειρά της Disney House of Mouse, στην οποία τη φωνή στον Μέρλιν χάρισε ο Χάμιλτον Καμπ. Μια αξιοσημείωτη εμφάνιση στη σειρά ήταν στο επεισόδιο «Rent Day», όπου λέει στον Μίκυ Μάους ότι θα του δώσει 50 ups μόνο αν έδινε στον Αρθούρο ένα σπαθί. Η Μαντάμ Μιμ εμφανίζεται ως κακιά στην spin-off ταινία Mickey's House of Villains («Το Σπίτι των Κακών του Μίκυ»). Ο Μέρλιν συχνάζει στα Πάρκα της Disney και είναι ο μόνος χαρακτήρας από την ταινία που εμφανίζεται στις συναντήσεις με επισκέπτες στο Disneyland Resort και στο Walt Disney World Resort. Εμφανίζεται στην ομάδα έναρξης της «Παρέλασης Ονείρων του Ουώλτ Ντίσνεϋ» στη Disneyland. Παρουσιάζει επίσης την τελετή Sword in the Stone στο καρουσέλ του Βασιλιά Αρθούρου, μια ατραξιόν στο Fantasyland της Disneyland. Το 2014 και το 2015, το πρόγραμμα υγείας Change4Life του Ηνωμένου Βασιλείου, ενσωμάτωσε στην οδηγία για την υγεία το «Higitus Figitus» ως το soundtrack σε διαφημίσεις προώθησης τη συνεργασίας με την Disney για το καλοκαιρινό τους πρόγραμμα «10 minute shake up».
Κόμικς
Η Μαντάμ Μιμ εμφανίζεται στον «Κόσμο των Παπιών» (ιστορίες με πρωταγωνιστές τον Ντόναλντ και άλλα μέλη της οικογένειας Ντακ), όπου μερικές φορές συνεργάζεται με την Μάτζικα Ντε Σπελ και/ή τους Μουργόλυκους. Εμφανίζεται επίσης στον «Κόσμο του Μίκυ Μάους» όπου συνεργάζεται με τον Μαύρο Πιτ κατά περιπτώσεις και σε κάποιο σημείο και με το Μαύρο Φάντασμα. Ήταν ερωτευμένη με τον Κάπτεν Χουκ σε αρκετές ιστορίες, ενώ σε άλλες με το Μαύρο Φάντασμα. Σε αρκετά Ευρωπαϊκά κόμικς, χάνει την αληθινά διαβολική της φύση και εμφανίζεται νοσηρή, αλλά σχετικά ευγενική.
Βιντεοπαιχνίδια
Η Μαντάμ Μιμ εμφανίζεται στο βιντεοπαιχνίδι World of Illusion ως ο τέταρτος αρχηγός του παιχνιδιού.
Ο Μέρλιν έχει χαρακτήρα δευτέρου ρόλου στη σειρά παιχνιδιών Kingdom Hearts, με τον Τζεφ Μπένετ να χαρίζει τη φωνή του στον χαρακτήρα στο Kingdom Hearts II. Στο Kingdom Hearts, ο Μέρλιν ζει σε μια εγκαταλελειμμένη παράγκα στην πόλη Τράβερς μαζί με τη Νεραϊδονονά της Σταχτοπούτας, όπου ο Βασιλιάς Μίκυ τους στέλνει να βοηθήσουν τον Σόρα, τον Ντόναλτ και τον Γκούφυ στην τέχνη της μαγείας. Έχει στην κατοχή του ένα παλιό βιβλίο το οποίο περιέχει τον κόσμο Hundred Acre Wood, ο οποίος αποτελεί το σπίτι του Γουίνι. Ωστόσο, οι σελίδες του βιβλίου έχουν σκιστεί και διασκορπιστεί, κι έτσι ο Μέρλιν ζητάει από τον Σόρα να τις βρει και να τις επιστρέψει σε αυτόν. Στο Kingdom Hearts II, ο Μέρλιν μετακομίζει στο Hollow Bastion για να βοηθήσει την ομάδα του Λεόν ως μέρος της Επιτροπής Αποκατάστασης της πόλης. Έρχεται αντιμέτωπος όμωε με τον Σιντ, ο οποίος προτιμά τη δική του εμπειρία σε ηλεκτρονικούς υπολογιστές παρά τη μαγεία του Μέρλιν. Ο Μέρλιν καθοδηγεί και πάλι τον Σόρα, τον Ντόναλντ και τον Γκούφυ στην εξάσκηση της μαγείας και ζητάει και πάλι να του βρουν τα χαμένα κομμάτια από το βιβλίο του Γουίνι. Σε κάποιο σημείο του παιχνιδιού, καλείται στο Κάστρο της Disney από τη Βασίλισσα Μίννι για να αντιμετωπίσει την απειλή της Μαλέφισεντ. Κατασκευάζει μια πόρτα που οδηγεί στο παρελθόν του Κάστρου της Disney (Timeless River) έτσι ώστε το τρίο να εξερευνήσει και να σταματήσει τη Μαλέφισεντ και τα σχέδια του Πιτ. Στο πρίκουελ, Kingdom Hearts Birth by Sleep, ο Μέρλιν συναντά τους Τέρρα, Άκουα και Βέντους στους οποίους δίνει πρόσβαση στον κόσμο Hundred Acre Wood. Στο πρίκουελ αποκαλύπτεται επίσης ότι ο Τέρρα ήταν αυτός που του έδωσε το βιβλίο όταν το βρήκε στον κόσμο Radiant Garden. Σύμφωνα με τον δημιουργό της σειράς Τετσούγια Νομούρα, ένας κόσμος βασισμένος στην ταινία ήταν να εμφανιστεί αρχικά στο Kingdom Hearts 3D: Dream Drop Distance, αλλά η ιδεά απορρίφθηκε.